GiliGold/VAD_KnessetCorpus huggingface dataset:
איתן גינזבורג: ולעניין המהות של ועדת הקורונה אל מול ועדת החוקה.
איתן גינזבורג: הוועדה לזכויות הילד, גם היא ועדה מיוחדת והיא לא סטטוטורית, והוועדה לזכויות הילד חוקקה בראשותי את חוק מעונות היום ואת חוק המצלמות – גדושים בהיבטים שיש בהם גם עניינים של חוקה, גם בעניינים של עבודה ורווחה, גם בעניינים של עוד הרבה מאוד ועדות, חינוך, מה שאתה רוצה.
איתן גינזבורג: ובכל זאת היא חוקקה את זה כי אנחנו קידמנו את זה ונתנו לזה את הסמכות.
איתן גינזבורג: זה עוד היה הרבה פחות מובהק ממה שאנחנו נמצאים בו היום, כשיש פה ועדה שהוקמה לטפל במשבר הקורונה – הוקמה, זה הייעוד שלה, זאת הסמכות שלה – מה שאומר שכל חוק שקשור בקורונה היה צריך להגיע אליה, ואם הוא לא הגיע אליה זה אולי כי אנחנו ויתרנו ולא כי האחרים ויתרו לנו, אם אנחנו כבר רוצים להיכנס לטרמינולוגיה הזו.
איתן גינזבורג: ולכן אני חוזרת ואומרת, החוק הזה – גם בדיון עם ראש הממשלה וגם בדיון עם החברים – אגב, עוד לפני בכלל שהוא הגיע לכנסת והונח בכנסת, אמרו במפורש שהוא צריך להגיע לוועדת הקורונה כי לשם זה היא קמה.
איתן גינזבורג: זה הסיפור.
איתן גינזבורג: זו הסיבה שבגללה אני התעקשתי, ואני חוזרת ואומרת, אם לא הייתה פה ההתנהלות היום בבוקר כפי שהיא הייתה מול החברים של הוועדה וכל הקנוניה שהייתה מאחורי הקלעים, אני מבטיחה לך, חבר הכנסת, בלב נקי – לא הייתי יושבת פה עכשיו, גם אם החוק היה עובר אליך.
יעקב אשר: התחלת עם קנוניה עם יועצים משפטיים, עכשיו עברנו לקנוניה - - -
איתן גינזבורג: חבר הכנסת טיבי, בבקשה.
אחמד טיבי: לא נעים לי להיות בישיבה היום, אני מרגיש שאי הנעימות כוללת גם אחרים, לדעתי.
אחמד טיבי: אני מכיר את יפעת ואני מכבד אותך, מאוד לא אהבתי את הרמזים שלך לגבי היועץ המשפטי של ועדת החוקה.
אחמד טיבי: אני מכיר את גור שנים רבות, הוא אחד האנשים הכי הגונים בבניין הזה.
אחמד טיבי: אני לא מכיר שהוא עשה טעות שגרמה לאנשים להאשים אותו בקנוניה, מהלכים.
אחמד טיבי: התפקיד שלו להיות יועץ משפטי של ועדת החוקה, והוא עושה את העבודה שלו.
אחמד טיבי: יכול להיות שזה לא מוצא חן בעינייך.
אחמד טיבי: אני יותר מ-20 שנה, לא האשמתי בדרך כלל יועצים משפטיים, גם כשלא אהבתי את ההחלטות שלהם, לא האשמתי אותם בקנוניה.
אחמד טיבי: אולי חשבתי שהחלטה שלהם לא נכונה, את יכולה להגיד לו החלטה שלך לא נכונה, אבל לא קנוניה.
אחמד טיבי: הם לא עושים קנוניות.
אחמד טיבי: ארבל, לא אהבתי הרבה החלטות שלה, מה אני אעשה.
אחמד טיבי: לפחות אחת – הרבה, אחת – ואני אף פעם לא מאשים אותה שהיא עושה קנוניה.
אחמד טיבי: היא משרתת את הוועדה, גור משרת את הוועדה, את חברי הכנסת, אופוזיציה, קואליציה, למרות שאנחנו לא אוהבים את זה לפעמים.
אחמד טיבי: אפרופו ועדה סטטוטורית מול ועדה מיוחדת, היום ועדת הכלכלה דנה בחוק פיצוי טיסות "טיבי", בגלל הקורונה.
אחמד טיבי: לפי ההיגיון שלך, יפעת, הוא היה צריך להיות נדון לא בכלכלה אלא בקורונה, ולא כך הוא הדבר.
אחמד טיבי: המקום המתאים הוא המקום שבו נולד החוק הזה, שזה הכלכלה.
אחמד טיבי: החוק שמונח לפנינו עכשיו, יש בו זכויות חוקתיות, חוקי-יסוד.
אחמד טיבי: אבל הוא נולד בקורונה.
אחמד טיבי: אני, בתור גניקולוג ומיילד, יכול להגיד לך שאפשר להעביר אותו אם הוא נולד X או Y, לוועדת חוקה.
אחמד טיבי: אתה אומר שאפשר בקיסרי...
אחמד טיבי: זה המקום וזה ביתו הטבעי, זאת הוועדה.
אחמד טיבי: אני ער לרצון שלך לחזק את הוועדה שלך, אני אוהב את זה.
אחמד טיבי: גם עשית עבודה יפה בוועדה לזכויות הילד, צריך לומר את הדברים, אבל החוק הזה התחיל בוועדת חוקה, אני מבין.
אחמד טיבי: הוא לא התחיל.
אחמד טיבי: זה חוק שנולד בקורונה והוא חדש על שולחן הכנסת.
יעקב אשר: הוא לא התחיל עכשיו אבל הוא חלק מהמסגרת.
יעקב אשר: זה מה שאני מנסה להסביר, חבר הכנסת טיבי – חדש, חדש, חדש.
איתן גינזבורג: הוא חוק שבא לעגן את תקנות שעת חירום.
אחמד טיבי: כל החיים, תקנות שעת חירום זה ועדת חוקה.
איתן גינזבורג: בסדר, על זה הוויכוח.
אחמד טיבי: לא נעים לי אבל זאת דעתי.
איתן גינזבורג: עוד מישהו רוצה להתייחס?
איתן גינזבורג: אם כך, לפני שנעבור להכרעה ולהצבעה, מעבר לתפיסת העולם הלגיטימית, אני רוצה לומר שני דברים משני הכיוונים.
איתן גינזבורג: א', מרגע שהוקמה ועדת כנסת, אין לה משמעות אם היא קבועה או מיוחדת, לטעמי.
איתן גינזבורג: כל ועדת כנסת, יש לה סמכויות שהוגדרו לה על פי החלטות ועדת הכנסת או על פי התקנון, וכל ועדה רשאית לעסוק בנושאים שנקבעו, בין אם בתקנון ובין אם על ידי הוועדה, ולכן אם היא סטטוטורית או לא סטטוטורית, לטעמי אין לזה משמעות.
איתן גינזבורג: ברגע שהוקמה ועדה, חברים בה חברי ועדה, יש יושב-ראש לוועדה, הוא רשאי לדון בכל נושא שהוועדה רשאית לדון בו, או שהוחלט לגביה שתדון בו, כמו שדנו בזמנו במעמד הילד ובמקומות אחרים.
איתן גינזבורג: אבל, אני כן רוצה לומר ולהצטרף לדברים, והייתי אומר את זה כך.
איתן גינזבורג: אני חושב שחילוקי דעות בין חברי כנסת – בטח בעולם פוליטי, בטח בתוך פרלמנט – הם חילוקי דעות לגיטימיים בין חברי כנסת, אבל הייתי מציע תמיד שמרחב הוויכוח יישאר בין חברי הכנסת ולא לערב את עובדי הכנסת, בטח לא שממלאים את תפקידם, ואם נעשו דברים, אם מישהו חושש או חושב שנעשו דברים, אני מציע לבדוק אותם לפני - -
איתן גינזבורג: נבדק.
איתן גינזבורג: - - אבל לא לערב בתוך הוויכוח הזה עובדי כנסת, נראה לי שהם לא נמצאים בתוך מרחב הוויכוח.
איתן גינזבורג: אנחנו צריכים להכריע על דברים שבינינו, בטח בוועדה הזאת, בטח בסוגיה הזאת.
איתן גינזבורג: אני לא חושב שאלמנטים מחוץ או שצריך לערב פה את עובדי הכנסת זה דבר שהוא נכון וראוי.
איתן גינזבורג: זאת אמירה כללית, אבל נראה לי שחשוב לומר אותה.
איתן גינזבורג: עומדת בפנינו הצעה – להעביר את הדיון בחוק מוועדת החוקה לוועדת הקורונה.
איתן גינזבורג: אני מעלה את זה להצבעה.
איתן גינזבורג: אתם מצביעים, יואב וקארין?
- דדון: שניים יכולים.
איתן גינזבורג: שניים.
איתן גינזבורג: קארין ויואב חברי הוועדה.
איתן גינזבורג: מי בעד בקשתה של יושבת-ראש הוועדה המיוחדת לעניין נגיף הקורונה החדש להעביר את הצעת חוק סמכויות מיוחדות מוועדת החוקה לוועדה המיוחדת, ירים את ידו.
איתן גינזבורג: אני קובע שהחוק ימשיך להיות נדון בוועדה הזאת.
איתן גינזבורג: אנחנו נאחל המשך הצלחה לכל הוועדות.
איתן גינזבורג: תודה רבה על הדיון.
איתן גינזבורג: אני פותח את ישיבת ועדת הכנסת.
איתן גינזבורג: על סדר-היום: בקשת יושבת ראש הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה להקדמת הדיון בהצ"ח להארכת תוקפן של תקנות שעת חירום (נגיף הקורונה החדש – הגבלת פעילות), התש"ף-2020 (מ/1324), לפני הקריאה השנייה והשלישית.
איתן גינזבורג: מי בעד אישור הבקשה?
איתן גינזבורג: הבקשה אושרה פה אחד.
איתן גינזבורג: היום יום רביעי, ב' בתמוז התש"ף, 24 ביוני 2020.
איתן גינזבורג: שני נושאים על סדר היום: בקשת יושב-ראש ועדת העבודה, הרווחה והבריאות, להעברת הצעת חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), מוועדת הכספים, לדיון בוועדת העבודה, הרווחה והבריאות.
איתן גינזבורג: יושב-ראש ועדת הכספים, הבנתי, הודיע כי הוא מוותר, או מסכים לבקשה.
איתן גינזבורג: על כן, נעלה את זה להצבעה.
איתן גינזבורג: מי בעד להעביר את הצעת החוק לוועדת העבודה, הרווחה והבריאות, ירים את ידו?
איתן גינזבורג: 3 בעד.
איתן גינזבורג: יעבור לוועדת העבודה, הרווחה והבריאות.
איתן גינזבורג: חבר הכנסת טופורובסקי, אני רק רוצה שתשים לב שאנחנו התחלנו בזמן בדיוק עבורך.
בועז טופורובסקי: אני בהלם.
בועז טופורובסקי: כל הכבוד.
איתן גינזבורג: הנושא השני על סדר היום: - קביעת ועדה לדיון בהצעת חוק חוזה הביטוח (תיקון - הארכת תקופת ההתיישנות), התש"ף-2020, פ/71/23, הצעת חבר הכנסת אופיר כץ.
איתן גינזבורג: "הצעת החוק שבנדון אושרה בכנסת בקריאה טרומית, ביום כ"ה בסיוון, התש"ף, 17 ביוני, 2020, והועברה לוועדת הכנסת לקביעת הוועדה.
איתן גינזבורג: למרות שהצעת החוק מצויה תחת סמכותה של ועדת החוקה, חוק ומשפט, אני מוכן שבאופן חריג היא תעבור לטיפול של ועדת הכספים לבקשת יוזם ההצעה, חבר הכנסת אופיר כץ, שהוא חבר בוועדה זו, וזו הצעת החוק הראשונה שלו בכנסת ה-23, ולכן, נעניתי לבקשתו.
עוזי דיין: לי יש שאלה.
עוזי דיין: הצעת חקיקה כזאת לא אומרת שחבר כנסת שהציע צריך להיות פה?
ארבל אסטרחן: לא, לא חייב.
ארבל אסטרחן: במיוחד אם הגיעו להסכמות.
איתן גינזבורג: לא חייב.
איתן גינזבורג: ואם יש הסכמה אז לבטח, אלא אם כן, יש למישהו הסתייגות ואז אפשר לדון בה.
עוזי דיין: איך יודעים שיש הסכמה?
איתן גינזבורג: הנה, עכשיו הקראתי מכתב מיושב-ראש הוועדה.
עוזי דיין: מה, כי הם סגרו את זה אתמול אחר-הצהריים?
ארבל אסטרחן: העובדה שחבר כנסת חבר בוועדה מסוימת, זו לא עילה להעביר הצעת חוק לאותה ועדה אם היא לא הוועדה המתאימה.
ארבל אסטרחן: יש חשיבות בסדר, ולכך שהצעות חוק יילכו לוועדות המתאימות.
ארבל אסטרחן: יש שם רציפות.
ארבל אסטרחן: חברי הכנסת במשך הזמן מתמקצעים, מכירים את הצעות החוק.
ארבל אסטרחן: אז נכון, קורים מקרים שהצעת חוק לא הולכת לוועדה שמתאימה לה.
ארבל אסטרחן: אבל צריכה להיות לכך הצדקה טובה.
ארבל אסטרחן: חבר כנסת, כמובן, יכול להיות מוזמן לוועדה אחרת, גם אם הוא לא חבר בה, להשתתף בה, להביע את עמדתו לקדם את הצעת החוק שלו.
איתן גינזבורג: לאור העובדה שיש הסכמות, אני חושב שבמקרה הזה אנחנו - - -
עוזי דיין: זה הזמן לשלוף את - - - המנצח לגופו של עניין.
עוזי דיין: אף אחד לא יודע מה זה בדיוק.
איתן גינזבורג: בבקשה, חבר הכנסת שטרן.
אלעזר שטרן: אני חושב שזו שאלה לוועדה, ולא אכפת לי שהייעוץ המשפטי או - - - חשוב, שהוא גם התייחס.
אלעזר שטרן: היה דיון פעמיים.
איתן גינזבורג: רגע, בנושא הזה?
איתן גינזבורג: אז בוא נסיים את הנושא.
איתן גינזבורג: מי בעד קביעה שוועדת הכספים תדון בהצעת חוק חוזה הביטוח (תיקון - הארכת תקופת ההתיישנות) – ירים את ידו?
איתן גינזבורג: בעד – 4
איתן גינזבורג: 4 בעד.
איתן גינזבורג: נקבעה ועדת הכספים כוועדה.
איתן גינזבורג: בבקשה, חבר הכנסת אלעזר שטרן.
אלעזר שטרן: השאלה שלי זה ההתראות ודחיפת הנושאים לתוך סדר היום.
אלעזר שטרן: אני חושב שאנחנו מגזימים קצת בכנסת הזאת, יותר מאשר בכנסות קודמות – ארבל בטח יודעת יותר.
אלעזר שטרן: היה נושא שהיה חשוב לי, כתבתי מכתב לראש הממשלה החליפי, ולעוד כל מיני, על הנושא של - מיקומה של הרשות לטיפול בנפגעי שואה, שהיא במשרד האוצר הרבה מאוד שנים.
איתן גינזבורג: היא עברה עכשיו למשרד לשוויון חברתי.
אלעזר שטרן: אני מקבל המון טלפונים מניצולי שואה, ואני גם מבין, אני לא בטוח שהמנהלת התפטרה כתוצאה מזה.
אלעזר שטרן: עופרה רוס, שהיא מנהלת את זה הרבה מאוד שנים.
איתן גינזבורג: בעקבות המעבר היא התפטרה?
אלעזר שטרן: ממש בעקבות המעבר.
אלעזר שטרן: היתרון הגדול במשרד לאזרחים ותיקים, זה שמירב כהן היא השרה.
אלעזר שטרן: מירב כהן, לא צריכה תעודות מאף אחד, ולא ממני, אלא אכפתיות לנושא הזה.
אלעזר שטרן: דרך אגב, אנחנו ב-2013 עוד חשבנו להעביר את זה למשרד הרווחה - עוד לא היה המשרד, וזה נפל גם כן בגלל התנגדות השורדים של אז, של פתאום אתה מעביר אותנו.
אלעזר שטרן: אני יודע שמי שמתנגד למעבר הזה, זה גם יושב-ראש ועדת הכספים, שהוא יש לו ניסיון בזה, וגם סגן שר האוצר.
אלעזר שטרן: למה אני מתנגד לזה?
אלעזר שטרן: בגלל הניצולים שאתה כאילו מטרטר – יש להם הבדל למי הם ניגשים.
אלעזר שטרן: והדבר השני - יש כל מיני הבדלים בין מה שהאוצר משלם, לבין - - - אני לא רוצה להכניס אתכם למה שהם מקבלים.
אלעזר שטרן: כשאתה במשרד האוצר, אתה יודע לפתור את זה הרבה יותר בקלות.
אלעזר שטרן: המספרים מ-2013, כמובן, הצטמצמו מאוד - כאילו, מה בער לנו לעשות את זה עכשיו.
אלעזר שטרן: עד עכשיו הסברתי למה אני מתנגד לזה.
אלעזר שטרן: השאלה אליך זה למה בשעה תשע, אתה עוד לא יודע שזה בלו"ז, בסדר-היום של הכנסת, ובשעה עשר, פתאום דוחפים לך את זה.
אלעזר שטרן: היו שבעה חברי כנסת.
אלעזר שטרן: זה נראה לי לא רציני, לא מקצועי, לא מכבד.
איתן גינזבורג: אני רוצה לחדד.
איתן גינזבורג: זה כמובן לא היה בוועדה.
איתן גינזבורג: זה היה על סדר-היום של המליאה.
איתן גינזבורג: הנושא הזה היה על סדר-יומה של המליאה ביום שני שעבר.
אלעזר שטרן: נכון, והוא נפל.
איתן גינזבורג: הוא הוסר, הוא לא נפל.
איתן גינזבורג: הוא נמשך על-ידי הממשלה, כי היא זאת שביקשה להעלות את זה.
איתן גינזבורג: יומיים אחר כך, היא הודיעה שהיא מחזירה את זה.
איתן גינזבורג: הסיפור של סדר-יום של המליאה, אגב, סדר-יום פורסם בתחילת השבוע שזה עולה על סדר היום.
איתן גינזבורג: יש סדר-יום שלם שהנשיאות קובעת.
איתן גינזבורג: תקני אותי, אולי את תעני, אבל אני חושב שיש ליושב-ראש פררוגטיבה להעביר בסדר-היום נושא, סעיף פה, סעיף שם, או משהו כזה.
ארבל אסטרחן: האמת היא שמזכירת הכנסת היא הכתובת הנכונה לדיון הזה, בדרך כלל היא נמצאת פה.
ארבל אסטרחן: חבל דווקא לעשות את הדיון הזה כשהיא לא כאן.
ארבל אסטרחן: בעיקרון, מה שהיה בנשיאות, עולה באותו שבוע, כך שמבחינת הסידורים בתוך השבוע - - -
איתן גינזבורג: באיזה יום, באיזה מקום?
איתן גינזבורג: מה הסדר הזה, זה כבר משהו פנימי.
עוזי דיין: זה עולה היום?
איתן גינזבורג: לא, זה כבר עלה והוצבע.
איתן גינזבורג: זה חזר והצביעו על זה.
אלעזר שטרן: עוזי, אני אגיד לך למה זה הוסר.
איתן גינזבורג: זה לא חשוב עכשיו, אלעזר.
איתן גינזבורג: זה לא הסיפור.
אלעזר שטרן: לא, אני רוצה להגיד לך כן.
איתן גינזבורג: אבל זה לא הסיפור.
אלעזר שטרן: מה אכפת לך עוד משפט.
איתן גינזבורג: כי אני יודע מה המשפט.
איתן גינזבורג: אתה הופך את זה עכשיו לסוגיה פוליטית ולא סוגיה עקרונית שלא קשורה - - -
ארבל אסטרחן: הוא אומר שכן.
בועז טופורובסקי: הייתה על זה הצבעה?
איתן גינזבורג: כן, הייתה על זה הצבעה, בשבוע שעבר כבר.
איתן גינזבורג: אני רוצה להגיד לך משהו.
איתן גינזבורג: המשפט הבא יהיה משפט פוליטי.
אלעזר שטרן: לא, תן לי להגיד לך.
איתן גינזבורג: ואתה יודע, הסוגיה העקרונית מי קורא את סדר-היום ומי משבץ אותו.
בועז טופורובסקי: יש דרך מקצועית לערער על זה כאן?
בועז טופורובסקי: אי אפשר להביא את זה כאן להצבעה?
אלעזר שטרן: אני אגיד לך למה זה קשור.
איתן גינזבורג: עד עכשיו זו הייתה שאלה עניינית ועקרונית, ועכשיו היא הופכת לפן פוליטי.
אלעזר שטרן: זה מכניס את השיקולים שנכנסים לתוך זה.
אלעזר שטרן: אל"ף, מה זה פוליטי?
אלעזר שטרן: היי, סליחה, מה אנחנו פה.
אלעזר שטרן: אין פוליטיקה – אין כנסת.
אלעזר שטרן: מה זה פן פוליטי?
אלעזר שטרן: אתה לא התכוונת פן פוליטי, אולי התכוונת קצת פן לא יפה.
איתן גינזבורג: התכוונתי לזה שהעלית סוגיה עניינית, עקרונית, איך מעבירים נושא מסדר-יום לסדר-יום.
אלעזר שטרן: מירב אמרה שלא בטוח שהיא מרוצה מהקואליציה, או שיש לה אימון ביום שישי בערב.
אלעזר שטרן: ביום שני הורידו לה מסדר-היום את מה שעובר אליה.
איתן גינזבורג: וכל זה ספקולציות.
אלעזר שטרן: וזאת המחשבה - - - ואחרי זה, בשביל להציג, הביאו אישה מחופשת לידה מהבית – זה סוג של עונש אולי.
אלעזר שטרן: אבל אני לא - - - שאנחנו נתנו לה קיזוז קבוע.
איתן גינזבורג: ממש לא.
אלעזר שטרן: היא הייתה מקוזזת, כאילו היה אסור לה לבוא.
איתן גינזבורג: אם אתה רוצה ממש את הסיפור.
איתן גינזבורג: ברגע שהודיעו שהממשלה מחזירה את זה, היה צריך שר שיציג את זה, ולא השר במליאה.
איתן גינזבורג: היא הייתה הכי קרובה מבחינה גיאוגרפית, זה הכול.
איתן גינזבורג: אני התקשרתי אליה.
איתן גינזבורג: לפעמים החיים יותר פשוטים מאשר הם נראים.
איתן גינזבורג: ..
אלעזר שטרן: לא, מה שאמרת עכשיו זה מאוד לא פשוט, גם לך לא.
אלעזר שטרן: זה להגיד שלקחת אישה מחופשת לידה, ובגלל שלא היה שר שיציג משהו, הבאת מישהי בחופשת לידה מקוזזת – זה לא מכבד אף אחד, גם לא אותך.
אלעזר שטרן: בוא נחזור רגע לעניין הזה.
בועז טופורובסקי: לא, אבל מירב רצתה את זה.
אלעזר שטרן: מה שאני שואל.
איתן גינזבורג: לא הבאתי אותה, שאלתי אם היא מוכנה.
אלעזר שטרן: לא, אין לי טענות.
איתן גינזבורג: היא גרה פה שתי מטר מהמקום – אז היא באה.
אלעזר שטרן: איתן, מאה אחוז זה לא העניין.
איתן גינזבורג: העסק הולך ומדרדר.
אלעזר שטרן: איתן, זה לא העניין, בסדר.
אלעזר שטרן: אני אומר עוד פעם, העניין הוא האם אתה חושב שזה בסדר, שזה מכבד, שזה נכון.
אלעזר שטרן: שבשעה תשע בערב, יכניסו נושא שהיה בסדר-היום, וירד.
אלעזר שטרן: ומה צריך להבין האדם הפשוט, החבר כנסת, הלא אינטליגנט כל כך - שאין נושא בסדר-היום.
אלעזר שטרן: שהוא מחליט אם הוא הולך עכשיו או הביתה או לאיזו פגישה אחרת, זה לא משנה.
אלעזר שטרן: האם זה נראה לך נכון כיושב-ראש ועדת הכנסת שאחראי בין השאר, יש לו חלק מרכזי גם בכבודו של המקום, שבשעה תשעה בערב, שיש במליאה חמישה או שבעה אנשים, אני עוד לא אומר שאתה לא מוצא שר שיעלה את זה בכלל, זאת לא הנקודה.
אלעזר שטרן: רק אני נותן לך את זה שאין שר כדוגמה לכמה אנשים לא מרוכזים בכלל בנושאים שפתאום אתה יכול להכניס לסדר-היום.
אלעזר שטרן: אתה יכול עכשיו לקחת נושאים חשובים, שמכל מיני סיבות הפלת אותם ביום שני, או לא העלית אותם, ולהגיד פתאום ביום רביעי בערב – היי, סליחה, יש פה שלושה ח"כים, בוא נעלה את זה – זה הדיון.
אלעזר שטרן: עכשיו, אני באמת שואל, לאן אנחנו מדרדרים את המקום הזה.
אלעזר שטרן: או שאתה תסביר לי, זה תמיד היה ככה, זה הנוהל, אנחנו רוצים להסתכל על זה.
אלעזר שטרן: רוצים לבלבל את חברי הכנסת שלא יבינו על מה הדיונים.
אלעזר שטרן: שסדר-היום לא אומר כלום – תגיד לי לאן זה הולך?
איתן גינזבורג: מכיוון שההחלטה להעלות את זה, לא להעלות את זה, לא הייתה שלי, אז אני לא חושב שאני הגורם שצריך להמשיך - - -
אלעזר שטרן: איתן, בסדר.
אלעזר שטרן: אני מבין אותך.
אלעזר שטרן: ארבל, את רוצה להגיד על זה משהו?
ארבל אסטרחן: שוב, אני חושבת שצריך לבדוק עם מזכירת הכנסת מה הנוהג לגבי תזוזות בתוך סדר-היום שקבעה הנשיאות ושפורסם.
איתן גינזבורג: אני כן אומר לך.
אלעזר שטרן: אז אני אגיד משהו.
אלעזר שטרן: שיתנו לנו נייר ביום שלישי, על כל הנושאים שאושרו בנשיאות, ושנהיה בכוננות ספיגה, אולי פתאום מישהו יחליט.
איתן גינזבורג: אל"ף, זה מפורסם ביום שני הסיעה שלך, וגם אתה, אתה מקבל את זה בישיבת הסיעה, כי - - - עושה עבודה טובה.
איתן גינזבורג: אתה מקבל את כל הנושאים שעולים באותו שבוע בחלוקה ימים.
אלעזר שטרן: כן, נכון.
איתן גינזבורג: אז אל"ף, ההצעה שלך להעלות ביום שלישי, אתה מקבל ביום שני – את כל הנושאים שאמורים להעלות.
איתן גינזבורג: אז זה שדחו את הדיון מיום שני ליום אחר, בגלל איזו סוגיה, לא חשוב כרגע מה היא, ושיזיזו אותה, אז אל"ף, כמו שדיברתי בזמנו עם בועז שאמר למה מכנסים את ועדת הכנסת בכזאת - - - ביום שלישי שאנחנו נמצאים פה?
איתן גינזבורג: זה יום כנסת.
איתן גינזבורג: יש מליאה.
איתן גינזבורג: חובת ההוכחה – אבל כאילו טבעי שחברי הכנסת יהיו במליאה או במשכן כאשר מכנסים את הוועדות, או כשיש מליאה ואין כנסת.
איתן גינזבורג: יכולים להיות שינויים בסדר-היום.
איתן גינזבורג: אגב, זה לא דבר שקורה חדשות לבקרים.
איתן גינזבורג: זה לא היה אפילו דבר חריג, אם תרצה.
איתן גינזבורג: זה לא דבר שקורה כל הזמן, אבל לעתים זה קורה.
איתן גינזבורג: אני, בזמן הקצר שאני חבר כנסת, ראיתי שזה קרה מעת לעת.
איתן גינזבורג: שינו סדר-יום, מה שהיה צריך להיות ראשון בסדר-היום, ירד למקום שלישי בסדר-היום מכל מיני סיבות.
אלעזר שטרן: מה שקרה שמתוך 36 שרים או כמה, לא מצאת אחד.
איתן גינזבורג: אז האמת, שהשר התורן שהיה פה במליאה, פשוט לא היה זמין בטלפון, ולא ידענו איפה הוא.
איתן גינזבורג: זה מה שקרה.
איתן גינזבורג: אגב, בסוף היו שלושה שרים במליאה.
איתן גינזבורג: אבל אתה מדבר ספציפית על נושא ספציפי, או על סוגיה עקרונית?
איתן גינזבורג: אם אתה מדבר על סוגיה עקרונית, שווה לדבר עליה.
אלעזר שטרן: מדבר על סוגיה עקרונית.
אלעזר שטרן: אבל אתה יודע, אין סוגיות עקרוניות שאתה לא מקבל – אז בשביל להבין אותן, אתה לא מביא דוגמה ספציפית.
איתן גינזבורג: כן, אתה יודע, לפעמים מקרה בודד לא מעיד על הכלל.
איתן גינזבורג: לכן צריך לראות האם מדובר בדבר שקורה חדשות לבקרים אז אתה צודק, או שזה משהו חריג, קרה.
אלעזר שטרן: איתן, תשמע משהו.
אלעזר שטרן: אנחנו, בתפילה בבוקר – אני לא אומר את זה דוגרי.
אלעזר שטרן: לא אומר את כל החלקים.
אלעזר שטרן: אבל בתפילת שחרית, בין ברכות השחר לפסוקי דזמרה, יש מה שנקרא "קורבנות", וזה מסתיים ב-13 כללים שהתורה הייתה נדרשת בהם, נדמה לי שרבי ישמעאל אומר.
אלעזר שטרן: "אחד מהם, זה פרט שהיה בכלל, ויצא מן הכלל להעיד, לא ללמד על עצמו יצא, אלא על הכלל כולו יצא ללמד".
אלעזר שטרן: למה אני אומר את זה.
אלעזר שטרן: אתה אומר לי זה פרט, יכול להיות, שזה חד-פעמי.
אלעזר שטרן: אבל גם יכול להיות שזה פרט שיצא מן הכלל – ללמד לא על עצמו, אלא ללמד על הכלל כולו יצא.
אלעזר שטרן: ואני אומר לך באמת.
אלעזר שטרן: יש לי מכתב ליועצת המשפטית של הכנסת.
אלעזר שטרן: אני אשלח לה את המכתב הזה.
אלעזר שטרן: אני חושב שדווקא בגלל שאנחנו יושבים פה ככה, ואני מנצל גם את הניסיון – יושבת פה הרבה נועה, מלווה את הוועדה הזאת הרבה זמן.
אלעזר שטרן: זה לא פוליטיקה מה ששאלתי, אתה יודע את זה.
איתן גינזבורג: נכון, השאלה היא נכונה.
אלעזר שטרן: אתה יודע מה, זה אתיקה של הפוליטיקה.
איתן גינזבורג: אני מסכים אתך.
אלעזר שטרן: גם אם זה לפי החוק מותר - - -
איתן גינזבורג: אין לי אלא להסכים.
איתן גינזבורג: אגב, גם לעיקרון.
אלעזר שטרן: בסדר, אני לא אשתמש בזה.
אלעזר שטרן: ברור לי שהרבה מאוד אנשים מהצד, מהטריבונות, לא רק חברי כנסת שישמעו את זה - - - לא התנהלות נכונה.
איתן גינזבורג: אני חושב שאתה צודק על כך שסדר-היום צריך להיות קבוע, להיות מתוכנן מראש, זה עושה שכל.
איתן גינזבורג: אני כן חושב שצריכה להיות מידת גמישות למקום הזה.
איתן גינזבורג: אתה יודע, אנחנו בכל מקרה מקום דינמי שמשפיע מאוד על מה שקורה.
איתן גינזבורג: אבל כן אני מסכים אתך שהכלל צריך להיות – שיהיה סדר-יום, וצריך לדבוק בו, אלא במקרים חריגים.
אלעזר שטרן: יש דברים שמעלים - ואנחנו מורידים ומעלים, ומעלים ומורידים, ואנחנו לוקחים את זה בחשבון.
אלעזר שטרן: חברי כנסת אומרים רגע, אולי הם יעלו.
אלעזר שטרן: אולי יעלה עוד נושא.
איתן גינזבורג: אתם בעצמכם סיפרתם - - -
אלעזר שטרן: זה בכלל לא היה.
איתן גינזבורג: לא, זה היה.
אלעזר שטרן: אני הייתי במליאה באותו זמן, לא באותה שעה, אבל קודם הייתי.
אלעזר שטרן: לא הייתה אפשרות שזה יעלה, כאילו, זה לא היה בשיח.
אלעזר שטרן: ופתאום זה בום.
אלעזר שטרן: דרך אגב, אתה יודע מאיפה אני יודע שזה עבר?
אלעזר שטרן: מניצולי השואה.
איתן גינזבורג: בכל מקרה, גם לגופו של עניין, אם נדבר על זה, באמת, ציינת את השרה מירב כהן.
איתן גינזבורג: אני חושב שהיא באמת מחויבת.
איתן גינזבורג: אגב, כל הרשות עברה, כלומר, על עובדיה וכו'.
איתן גינזבורג: מיקומה של הרשות אולי חשוב, אבל אין לי שום כוונה כמובן לא לפגוע לא בניצולים ולא בשירותים שנותנים אותם.
איתן גינזבורג: גם את המובן מאליו צריך לומר.
אלעזר שטרן: הרי שר האוצר הוא חדש, בסדר.
אלעזר שטרן: לא מדובר פה בשמות.
אלעזר שטרן: כן, זה לא רלבנטי.
אלעזר שטרן: אבל אם אתה לוקח את אנשי המקצוע, כמו שאתה אומר שהם עברו, הנה, גם לא דאגו לעצמם בגלל שהם עוברים.
אלעזר שטרן: אף אחד לא ביקש ממישהו שם להתפטר.
אלעזר שטרן: אף אחד לא ביקש להחליף מישהו, וגם לא יבקשו להחליף מישהו.
אלעזר שטרן: אז למה בכל אופן תשאל את עצמך הם מתעקשים?
אלעזר שטרן: בגלל שהם חושבים שזה פוגע בניצולים.
איתן גינזבורג: יש חשש מסוים מהלא נודע.
איתן גינזבורג: אתה יודע, כאשר העבירו את מינהל התכנון ממשרד הפנים למשרד האוצר – אמרו שזה אסון נורא.
איתן גינזבורג: אסון נורא, מה פתאום לוקחים את מינהל התכנון שהוא האינהרנטי, שנים – 70 שנה, או לא יודע 68 שנים ממשרד הפנים ומעבירים אותו פתאום למשרד האוצר, לוקחים את כל סמכויות הדיור לשר האוצר, כי הוא הבטיח אג'נדה מסוימת – והיה צעקה גדולה.
איתן גינזבורג: ואז, פתאום ראו – אתה יודע מה קרה בארבע השנים?
איתן גינזבורג: זה אפילו עבד, ועבד אפילו לא רע.
איתן גינזבורג: ועכשיו, החזירו את זה למקום הטבעי, וקמה צעקה גדולה – איך יכול להיות שמעבירים את מינהל התכנון ממשרד האוצר למשרד הפנים, למרות ש-38 שנים זה היה במשרד הפנים, רק מה - - - בארבע השנים האחרונות, בחמש השנים האחרונות – מה שאני רוצה להגיד, זו פררוגטיבה של הממשלה, כמובן באישורינו וכו'.
איתן גינזבורג: אבל הדברים קורים.
איתן גינזבורג: לפעמים גם כשמעבירים, פתאום אומרים שהשד לא נורא כל כך.
איתן גינזבורג: כשהעבירו את מינהל התכנון ממשרד הפנים למשרד האוצר – אתה יודע מה, זה אפילו אולי השתפר.
איתן גינזבורג: אני מקווה שזה ימשיך להיות טוב.
אלעזר שטרן: אין ספק שזה עבר פה את ההסכמים הקואליציוניים, לא משנה, ואני מניח גם בגלל מירב, אישית.
אלעזר שטרן: אני אומר שהיה לי קצת יותר קל, לא הרבה יותר קל, אם הייתי יודע שמירב תהיה שם ארבע שנים, בסדר.
אלעזר שטרן: תתאר לך מה יקרה אם חס וחלילה, או לא חס וחלילה, קורה משהו בפוליטיקה הישראלית, וזה כבר לא בידיים שלה.
אלעזר שטרן: ואז עוד פעם, זה כאילו או באוויר או במקום אחר.
אלעזר שטרן: ואז אין ספק, שהיה הרבה יותר טוב למקום הזה – אמרתי קודם בכללי, זה כבר לא הדיון.
איתן גינזבורג: זה מקדמא דנא באוצר?
איתן גינזבורג: מיום הקמת הרשות?
אלעזר שטרן: אני חושב שמיומה קמה, זה לא סתם.
אלעזר שטרן: תדע, אני אתן לך דוגמה.
אלעזר שטרן: שער היורו, היו שנים, בסדר.
אלעזר שטרן: יוצא שבשנים האחרונות נפגעי השואה שמקבלים ישירות מגרמניה – יש נפגעי שואה שמקבלים ישירות מגרמניה, ויש כאלה שמקבלים ממשלת ישראל.
אלעזר שטרן: גם אלה שמקבלים ממשלת ישראל, ההסבר ההגיוני זה שהממשלה הרוויחה הרבה כסף על חשבון ניצולי השואה, כי - - - וממשלת גרמניה בנתה חברת רכבת ישראל, נמלים, חברת חשמל, לא משנה.
עוזי דיין: - - קנתה בית בצפון הקריה, - - - ראש הממשלה, היה שייך לנכדים של הסטמפלרים, המדינה השתמשה בכספם של ניצולי השואה, בשביל לקנות את הזכויות על כל הקרקע.
איתן גינזבורג: כן, ועכשיו מוכרים.
אלעזר שטרן: אבל מה שאני רוצה להגיד, אז אמרנו, נשלב, נעשה חוק.
אלעזר שטרן: אמרו, אווי זה הוצאות.
אלעזר שטרן: אז בא האוצר, ואמר – אוקיי, ניתן מענק ארבע שנתי - למה הוא מחלק את זה לארבע, בגלל שחלק מתים.
אלעזר שטרן: אתה לא רוצה לתת להם בבת אחת, והמדינה תפסיד בגלל שאולי כאלה שלא ישרדו את כל הנה.
אלעזר שטרן: אז ניתן מענק ארבע שנתי של 2,500 שקלים, שזה בסדר.
אלעזר שטרן: כן, זה כאילו מקזז את ההפרשים.
אלעזר שטרן: אתה יכול לעשות את זה במשרד האוצר, אתה כמעט לא יכול לעשות את זה בכל משרד ממשלתי אחר.
אלעזר שטרן: ולכן, הם מבינים את זה הלשכה.
אלעזר שטרן: ולכן, הם אומרים, וגם הניצולים אומרים את זה.
אלעזר שטרן: ולכן, הם אומרים כאילו גם בגלל זה המקום שלנו.
אלעזר שטרן: המקצוענות והאיכפתיות של מירב להקשרים האלה, היא אני חושב שתהיה קטנה.
אלעזר שטרן: אחרי מה שאמרתי וכמובן - - -
איתן גינזבורג: הארגונים דיברו גם עם מירב, כי דברנו על זה אני והיא.
אלעזר שטרן: לא, אני דיברתי על זה איתה.
איתן גינזבורג: היא מאוד מחויבת.
איתן גינזבורג: גם דיברנו עם ראשי הארגונים בהקשר הזה.
איתן גינזבורג: ובוא נקווה, וגם נדאג שזה לא יקרה.
אלעזר שטרן: איתן, אם זאת לא מירב – אני עומד ברחוב.
עוזי דיין: לגבי ניצולי השואה, זה קצת תעודת עניות שבסוף מחליטים לפי המחויבות של השרה.
עוזי דיין: לך תדע מה יהיה עוד חצי שנה.
עוזי דיין: ..
אלעזר שטרן: נכון, זה מה שאמרתי.
עוזי דיין: אני הייתי שם את זה באוצר, בהגדרה.
עוזי דיין: הוא לא יילך נגד ניצולי השואה, למרות שיש באוצר מהנערים שכבר אמרו לי לפני הרבה שנים, למה אתה כל כך משתדל, במילא - - -
אלעזר שטרן: בסדר, חבל...
איתן גינזבורג: בואו ננסה להעביר את המסר לנשיאות שיקפידו על סדר-היום במליאה.
איתן גינזבורג: סדר-היום הסתיים.
איתן גינזבורג: חברים, אני מתכבד לפתוח את ישיבת ועדת הכנסת.
איתן גינזבורג: היום יום שלישי, א' בתמוז התש"ף, 23 ביוני 2020.
איתן גינזבורג: יש לנו בקשה לערעור של חברת הכנסת שקד על החלטת נשיאות הכנסת שלא לאשר דחיפות הצעתה לסדר היום בנושא: "תופעת הסתננות של מהגרי עבודה מהגבול הצפוני".
איילת שקד: אני לא מבינה למה הנשיאות דחתה את ההצעה.
איילת שקד: סך הכול, אני בטוחה שכולם מבינים, זה לא קשור לקואליציה אופוזיציה, זה גם לא על חשבון אף אחד.
איילת שקד: בעיניי, יש תופעה מדאיגה בגבול הצפון.
איילת שקד: מתחילים מסתננים מלבנון, סודנים, חלקם דורשי עבודה.
איילת שקד: זה יכול פתח מאוד מסוכן, גם בעיה ביטחונית, וגם יכול להתפתח לבעיית הגירה.
איילת שקד: ביקשתי הצעה דחופה לסדר-היום.
איילת שקד: אין לי כרגע נציג עדיין בנשיאות, אני לא מבינה למה דחו את זה.